Diari Oficial de la Generalitat Valenciana


Sumari del DOGV 3141, del 12-12-1997 (1997/11278)

RESOLUCIÓ de 4 de novembre de 1997, del director general d'Interior de la Conselleria de Presidència, per la que s'acorda inscriure en el Registre de Fundacions de la Comunitat Valenciana la denominada Fundació per a la Col·laboració i Desenvolupament Interregional (Fundacode).
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3141

Data del DOGV
:   12-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11319


Data del document
:   04-11-1997

Organisme emissor
:   Conselleria de Presidència

Tipus de document
:   Resolució

4042 RESOLUCIÓ de 4 de novembre de 1997, del director general d'Interior de la Conselleria de Presidència, per la que s'acorda inscriure en el Registre de Fundacions de la Comunitat Valenciana la denominada "Fundació per a la Col·laboració i Desenvolupament Interregional (Fundacode)". [97/X11929]
  
Vist l'expedient per qual se sol·licita inscriure en el Registre de Fundacions de la Comunitat Valenciana a denominada "Fundació per a la Col·laboració i Desenvolupament Interregional (Fundacode)", incoat en data 2 d'octubre de 1997, amb número de registre 52.102, pel Sr. José Ricou Barceló, en la seua condició de secretari de la Fundació, en base als següents
  
Fets
  
Primer
  
Que en data de l'1 d'octubre de 1997, van comparèixer davant el notari de l'Il·lustre Col·legi de València, Sr. Antonio Beaus Codes, les següents persones: el Sr. Vicente Vidal Candel, la Sra. María del Rosario Llobet Alfonso, el Sr. Marcial Pi Atienza, Sr. Joan Joaquim Boronat Lorente, el Sr. Miguel Doménech Pastor, la Sra. María-Dolores Puerta Oncins, i el Sr. José Ricou Barceló, tots en el seu propi nom i dret.
  
El Sr. José Ricou Barceló, a més a més, en nom i representació, com a apoderat de: la Sra. Monserrat Font Sanmiguel, la Sra. Carmen Collado Valpuesta, el Sr. Francisco-Javier Pausas García, la Sra. Susana Jorba Gambero, la Sra. Mercedes Montanat Sena, la Sra. Rosalía Guntin Ubiergo i el Sr. Raul Suárez Núñez.
  
Així mateix, va comparèixer Sra. Amèlia Julia Petit Pérez, en nom i representació de l'Associació per a la Promoció i Inserció Professional -APIP-.
  
Tots els compareixents van manifestar en aquest acte la voluntat de constituir la denominada "Fundació per a la Col·laboració i Desenvolupament Interregional (Fundacode)", constitució que es va portar a efecte mitjançant escriptura de la mateixa data i amb el número de protocol 2.036, atorgada pel citat notari.
  
Segon
  
Segons l'article 3r dels Estatuts, "l'objecte i finalitat de la Fundació és promoure, dissenyar, realitzar projectes integrals al territori i en la societat per a col·laborar amb aquesta en el desenvolupament de l'Estat de Benestar.
  
Aquesta labor es durà a terme fonamentant-nos en la col·laboració amb el teixit associatiu i l'administració pública, a desenvolupar les polítiques actives formatives, ocupacionals, socioassistencials i culturals, encaminades a lluitar contra les discriminacions i l'exclusió social.
  
Consideren els patrons que la Fundació ha de proveir l'intercanvi d'experiències i pràctiques interregionals. Aquesta acció interregional constitueix un element fonamental en la promoció de projectes per a aprofitar les dinàmiques de les polítiques actives desenvolupades a nivell local.
  
La Fundació canalitzarà els seus esforços i mitjans per a atendre, promoure i motivar les capacitats individuals i col·lectives, sobretot d'aquelles persones o grups de persones més desfavorides pel desenvolupament econòmic, a fi d'aconseguir la seua plena incorporació sociolaboral, col·laborant amb la cohesió social i evitant discriminacions socials".
  
Segons l'article 5è estatutari, seran beneficiaris de la Fundació totes aquelles persones i col·lectius que sol·liciten i precisen accions específiques per a la seua integració socioeconòmica i incorporació en el món laboral.
  
Tercer
  
La dotació fundacional, segons l'escriptura de constitució, és de quatre milions set-centes mil pessetes (4.700.000 PTA), aportats a nom de la Fundació en un compte de l'entitat financera Banc Exterior.
  
Aquesta quantitat s'ha aportat pels compareixents de la següent forma: cinc-centes mil pessetes (500.000 PTA) per l'Associació per a la Promoció i Inserció Professional; cinc-centes mil pessetes (500.000 PTA) per la Sra. Monserrat Font Sanmiguel; cinc-centes mil pessetes (500.000 PTA) per la Sra. Carmen Collado Valpuesta; cinc-centes mil pessetes (500.000 PTA) pel Sr. Francisco-Javier Pausas García; cinc-centes mil pessetes (500.000 PTA) per la Sra. Susana Jorba Gambero; cent mil pessetes (100.000 PTA) per la Sra. Mercedes Montanat Sena; dues-centes mil pessetes (200.000 PTA) per la Sra. Rosalía Guntín Ubiergo; dues-centes mil pessetes (200.000 PTA) pel Sr. Raul Suárez Núñez; cent mil pessetes (100.000 PTA) pel Sr. Joan Joaquim Boronat Lorente; dues-centes mil pessetes (200.000 PTA) pel Sr. Miguel Doménech Pastor; dues-centes mil pessetes (200.000 PTA) per la Sra. María del Rosario Llobet Alfonso; cent mil pessetes (100.000 PTA) per la Sra. María-Dolores Puerta Oncins; cent mil pessetes (100.000 '-PTA) pel Sr. Vicente Vidal Candel; cinc-centes mil pessetes (500.000 PTA) pel Sr. Marcial Pi Atienza, i cinc-centes mil pessetes (500.000 PTA) pel Sr. José Ricou Barceló.
  
Aquestes aportacions s'acrediten mitjançant el certificat de la citada entitat financera Banc Exterior d'Espanya (Argentaria), incorporada a l'escriptura fundacional.
  
Quart
  
D'acord amb allò que s'ha previst en la disposició tercera de l'escriptura fundacional, i el capítol 3 dels Estatuts, el Patronat és l'òrgan de govern, representació i direcció de la Fundació. El Patronat estarà format pels fundadors (relacionats en l'Antecedent de Fet Primer de aquesta Resolució) i vacant el seu càrrec, els restants triaran als seus successors.
  
El Patronat designarà entre els seus membres els components de la Junta Directiva, que tindrà els següents càrrecs: 1 president, 1 vicepresident, 1 secretari/a, 1 tresorer/a i 2 vocals.
  
Cinquè
  
El Patronat inicial queda format per les següents persones, les quals han acceptat el càrrec totes elles en document públic:
  
El Sr. Vicente Vidal Candel, la Sra. María del Rosario Llobet Alfonso, el Sr. Marcial Pi Atienza, el Sr. Joan Joaquim Boronat Lorente, el Sr. Miguel Doménech Pastor, la Sra. María-Dolores Puerta Oncins, el Sr. José Ricou Barceló, Sra. Monserrat Font Sanmiguel, la Sra. Carmen Collado Valpuesta, el Sr. Francisco-Javier Pausas García, la Sra. Susana Jorba Gambero, la Sra. Mercedes Montanat Sena, la Sra. Rosalía Guntin Ubiergo, el Sr. Raul Suárez Núñez i la Sra. Amelia-Julia Petit Pérez, en nom i representació de l'Associació per a la Promoció i Inserció Professional -APIP-.
  
Així mateix, la Junta Directiva queda constituïda de la següent forma:
  
President: el Sr. Marcial Pi Atienza.
  
Vicepresident: la Sra. María del Rosario Llobet Alfonso.
  
Secretari: el Sr. José Ricou Barceló.
  
Tresorer: l'Associació per a la Promoció i Inserció Professional -APIP-, representada per la Sra. Amelia-Julia Petit Pérez
  
Primer vocal: el Sr. Raul Suárez Núñez.
  
Segon vocal: el Sr. Francisco-Javier Pausas García.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució recull en el títol I, capítol II, secció II, article 34, el dret de fundació para finalitats d'interès general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de mode durador el seu patrimoni a la realització de finalitats d'interès general, circumstàncies que concorren en aquest cas.
  
Tercer
  
Examinats les finalitats de la Fundació i la dotació, com també les aportacions efectivament realitzades, aquells es consideren d'interès general, i aquestes inicialment suficients per a la inscripció, de conformitat amb allò que estableix l'article 11.b) del Decret 60/1995, de 18 d'abril, del Govern Valencià de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.
  
Quart
  
La carta fundacional, i els Estatuts continguts en l'escriptura pública de l'1 d'octubre de 1997, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la Fundació pot ser reconeguda, tenint en compte la finalitat que persegueix segons l'article 3r dels seus estatuts.
  
Cinquè
  
L'expedient ha estat tramitat per la Direcció General d'Interior de la Conselleria de Presidència, a través del Servei d'Entitats Jurídiques, en virtut de les atribucions que té conferides pels decrets 4/1997, i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això, en relació amb el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per Ordre de 25 de novembre de 1996, en allò referent a l'estructura administrativa a nivell de servei.
  
Vistos, la Constitució, la Llei 30/1994, de 24 de novembre, el Reial Decret 316/1996, de 23 de febrer, pel que s'aprova el Reglament de Fundacions de Competència Estatal, el Decret 60/95, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat únics de la Comunitat Valenciana, i altres normativa de pertinent aplicació, resolc:
  
Primer
  
Inscriure com a Fundació la denominada "Fundació per a la Col·laboració i Desenvolupament Interregional (Fundacode)" en el Registre de Fundacions de la Comunitat Valenciana, amb el número 280 (V) i classificar-la com beneficoassistencial de previsió social. El seu domicili radicarà a València, en el carrer Roger de Flor, 15.
  
Segon
  
Aprovar els Estatuts pels quals ha de regir-se la Fundació, elevats a escriptura pública davant el notari de l'il·lustre Col·legi de València, el Sr. Antonio Beaus Codes, en data 1 d'octubre de 1997 i número 2. 036 de protocol.
  
Tercer
  
Aprovar el nomenament del primer Patronat, segons figura en l'Antecedent de Fet Cinquè d'aquesta resolució.
  
Notifiqueu aquesta Resolució, i advertiu que contra aquesta, que no esgota la via administrativa, podrà presentar-se recurs ordinari davant aquest mateix òrgan o davant el conseller de Presidència en el termini d'un mes, comptador des de la data de la seua notificació, de conformitat amb el que disposa el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.